Suvestinė redakcija nuo 2022-09-29 iki 2023-02-01

Sprendimas paskelbtas: TAR 2021-09-02, i. k. 2021-18634

MARIJAMPOLĖS SAVIVALDYBĖS TARYBA

SPRENDIMAS

DĖL MARIJAMPOLĖS SAVIVALDYBĖS TARYBOS 2018 M. SPALIO 29 D. SPRENDIMO NR. 1-304 „DĖL PINIGINĖS SOCIALINĖS PARAMOS TEIKIMO NEPASITURINTIEMS MARIJAMPOLĖS SAVIVALDYBĖS GYVENTOJAMS TVARKOS APRAŠO PATVIRTINIMO“ PAKEITIMO

2021 m. rugpjūčio 30 d. Nr. 1-213

Marijampolė

Vadovaudamasi Lietuvos Respublikos vietos savivaldos įstatymo 6 straipsnio 28 ir 30 punktais, 16 straipsnio 2 dalies 38 punktu, 16 straipsnio 4 dalimi, 18 straipsnio 1 dalimi, Lietuvos Respublikos geriamojo vandens tiekimo ir nuotekų tvarkymo įstatymo 4 straipsnio 6 punktu, 12 straipsnio 2 dalimi, 23 straipsnio 2 dalies 4 punktu, Lietuvos Respublikos piniginės socialinės paramos nepasiturintiems gyventojams įstatymo 4 straipsnio 2 dalimi, Nuotekų tvarkymo reglamentu, patvirtintu Lietuvos Respublikos aplinkos ministro 2006 m. gegužės 17 d. įsakymu Nr. D1-236 „Dėl nuotekų tvarkymo reglamento patvirtinimo“, Marijampolės savivaldybės taryba nusprendžia:

1. Pakeisti Piniginės socialinės paramos teikimo nepasiturintiems Marijampolės savivaldybės gyventojams tvarkos aprašą, patvirtintą Marijampolės savivaldybės tarybos 2018 m. spalio 29 d. sprendimu Nr. 1-304 „Dėl piniginės socialinės paramos teikimo nepasiturintiems Marijampolės savivaldybės gyventojams tvarkos aprašo patvirtinimo“:

1.1. Pakeisti 11 punktą ir jį išdėstyti taip:

„11. Kaimiškųjų seniūnijų specialistai suveda visą reikalingą informaciją į kompiuterines laikmenas, paskaičiuoja socialinės pašalpos dydį, atspausdina sprendimus dėl socialinės pašalpos ar dėl būsto šildymo, karšto ir geriamojo vandens išlaidų kompensacijų skyrimo, sustabdymo ar nutraukimo bei pažymas apie bendrai gyvenančių asmenų arba vieno gyvenančio asmens pajamas ir taikomus normatyvus būsto šildymo išlaidų, geriamojo vandens išlaidų ir karšto vandens išlaidų kompensacijoms apskaičiuoti (jeigu jos yra reikalingos), kurias pasirašo, suformuoja gavėjų bylas ir jas pristato Piniginės paramos skyriui.“

1.2. Pakeisti 29.2 papunktį ir jį išdėstyti taip:

„29.2. suveda miesto seniūnijose priimtų asmenų pateiktų prašymų-paraiškų ir dokumentų duomenis į kompiuterinę programą „Parama“, atspausdina sprendimus dėl socialinės pašalpos skyrimo, sustabdymo ar nutraukimo, pažymas apie bendrai gyvenančių asmenų arba vieno gyvenančio asmens pajamas ir taikomus normatyvus būsto šildymo išlaidų, geriamojo vandens išlaidų ir karšto vandens išlaidų kompensacijoms apskaičiuoti bei sprendimus dėl būsto šildymo, karšto ir geriamojo vandens išlaidų kompensacijų skyrimo, sustabdymo ar nutraukimo;“

1.3. Pakeisti 29.3 papunktį ir jį išdėstyti taip:

„29.3. patikrina ir pasirašo kaimiškų seniūnijų specialistų atspausdintus sprendimus dėl socialinės pašalpos bei dėl būsto šildymo, karšto ir geriamojo vandens išlaidų kompensacijų skyrimo, sustabdymo ar nutraukimo ir tvirtina išmokų skyrimą kompiuterinėje programoje „Parama“;“

1.4. Pakeisti 48.8 papunktį ir jį išdėstyti taip:

„48.8. kilus pagrįstų įtarimų dėl naujame prašyme-paraiškoje pateiktų duomenų apie turimą turtą ir gaunamas pajamas, tikrinti bendrai gyvenančių asmenų arba vieno gyvenančio asmens gyvenimo sąlygas, turimą turtą ir užimtumą, surašyti buities ir gyvenimo sąlygų patikrinimo aktą, kurio pagrindu piniginė socialinė parama gali būti skiriama, neskiriama ar nutraukiamas jos mokėjimas. Buities ir gyvenimo sąlygų patikrinimo aktus šiame punkte numatytais atvejais surašo seniūnijų specialistai. Jeigu piniginės socialinės paramos kreipiasi šeima, patirianti socialinę riziką, seniūnijų darbuotojai kartu su buities ir gyvenimo sąlygų patikrinimo aktu pateikia Marijampolės socialinės pagalbos centro informaciją raštu apie šią šeimą.“

1.5. Papildyti 74.8 papunkčiu:

„74.8. apmokėti būtiniausias krosnių, kaminų bei elektros remonto (įskaitant ir medžiagų įsigijimo) išlaidas, asmens nuosavybės teise priklausančio ar kitaip valdomo ir (arba) naudojamo turto ribose (esant neregistruotam turtui, turint paveldėjimo dokumentus), jeigu pajamos vienam asmeniui per mėn. neviršija 2,0 VRP dydžio. Tikslinės pašalpos dydis – remonto išlaidų suma, tačiau ne didesnė kaip 10 VRP dydžio. Tikslinė pašalpa asmeniui skiriama apmokant sąskaitas faktūras (kitus išlaidas įrodančius dokumentus) arba asmeniui, pateikus sąskaitą faktūrą (kitus išlaidas įrodančius dokumentus), pervedama paslaugą suteikusiai įmonei ar asmeniui;“

1.6. Neteko galios nuo 2022-03-03

Papunkčio naikinimas:

Nr. 1-55, 2022-02-28, paskelbta TAR 2022-03-02, i. k. 2022-04185

1.7. Neteko galios nuo 2022-03-03

Papunkčio naikinimas:

Nr. 1-55, 2022-02-28, paskelbta TAR 2022-03-02, i. k. 2022-04185

1.8. Neteko galios nuo 2022-03-03

Papunkčio naikinimas:

Nr. 1-55, 2022-02-28, paskelbta TAR 2022-03-02, i. k. 2022-04185

1.9. Papildyti 82.8 papunkčiu:

„82.8. asmenys, kurie kreipiasi tikslinės pašalpos Aprašo 74.9 ir 74.10 papunkčiuose numatytais atvejais privalo pateikti:

82.8.1. kito(-ų) savininko(-ų) rašytinį sutikimą(-ai), kad neprieštarauja statybos darbams, jei žemės sklypas priklauso ne vienam savininkui;

82.8.2. Nacionalinės žemės tarnybos prie Žemės ūkio ministerijos Marijampolės skyriaus rašytinį sutikimą dėl statybos darbų atlikimo, kai žemė priklauso valstybinės žemės fondui arba įrenginiai bus montuojami nuomojamoje iš valstybės žemėje;

82.8.3. įrenginių statybą leidžiantį dokumentą (jeigu pagal teisės aktus jis privalomas), jeigu dokumento nėra savivaldybės duomenų bazėje. Dokumentas pateikiamas prieš pradedant įrengimo darbus.“

82.8.4. pareiškėjo vardu išrašytus medžiagų, įrenginių įsigijimo, statybos darbų atlikimo ir kitas išlaidas pagrindžiančius dokumentus (sąskaitą faktūrą, mokėjimo pavedimą ar kitus apmokėjimą įrodančius dokumentus);

82.8.5. tiekėjo (gamintojo) ar statybos darbus atlikusio rangovo pasirašytą sumontuotų įrenginių paleidimo–derinimo darbų aktą (pateikiama jį pasirašius);

82.8.6. sudarytą sutartį su viešuoju geriamojo vandens tiekėju ir nuotekų tvarkytoju UAB „Sūduvos vandenys“, patvirtinančią, kad gyventojas tapo abonentu Aprašo 74.9 papunktyje numatytu atveju (pateikiama ją pasirašius), jeigu savivaldybė neturi duomenų iš UAB „Sūduvos vandenys“;

82.8.7. Nuotekų valymo įrenginiai turi atitikti Nuotekų tvarkymo reglamento, patvirtinto Lietuvos Respublikos aplinkos ministro 2006 m. gegužės 17 d. įsakymu Nr. D1-236 „Dėl Nuotekų tvarkymo reglamento patvirtinimo“, reikalavimus, o nuotekų kaupimo rezervuarai turi būti įrengti vadovaujantis Nuotekų kaupimo rezervuarų ir septikų įrengimo eksploatavimo ir kontrolės tvarkos aprašu, patvirtintu Lietuvos Respublikos aplinkos ministro 2015 m. sausio 9 d. įsakymu Nr. D1-18 „Dėl Nuotekų kaupimo rezervuarų ir septikų įrengimo eksploatavimo ir kontrolės tvarkos aprašo patvirtinimo“. Įrenginiai turi turėti Europos Sąjungos CE ženklinimą.“

1.10. Papildyti 82.9 papunkčiu:

„82.9. tikslinės pašalpos, numatytos šio Aprašo 74.9 ir 74.10 papunkčiuose, skiriamos vienbučių, dvibučių bei daugiabučių gyvenamųjų namų butų savininkams;“

1.11. Papildyti 82.10 papunkčiu:

„82.10. tikslinių pašalpų, numatytų šio Aprašo 74.9 ir 74.10 papunkčiuose, dvibučių bei daugiabučių gyvenamųjų namų butų savininkams dydis yra proporcingas vienam ar bendrai gyvenantiems asmenims tenkančiai išlaidų daliai;“

1.12. Neteko galios nuo 2022-03-03

Papunkčio naikinimas:

Nr. 1-55, 2022-02-28, paskelbta TAR 2022-03-02, i. k. 2022-04185

1.13. Pakeisti 91 punktą ir jį išdėstyti taip:

„91. Vienkartinė parama vienam gyvenančiam ar bendrai gyvenantiems asmenims skiriama vieną kartą per paskutinius 12 mėnesių, išskyrus atvejus, numatytus šio Aprašo 74.1, 74.5, 74.6, 74.7, 75.1, 75.3, 75.4, 75.5, 75.7, 76.1 ir 77.4 papunkčiuose, kai vienkartinė parama gali būti skirta antrą kartą. Prašymas pateiktas vienkartinei paramai gauti antrą kartą (dėl tos pačios priežasties) svarstomas Komisijoje, išskyrus atvejį, numatytą šio Aprašo 74.7 papunktyje. Vienkartinė parama, numatyta Aprašo 74.9 ir 74.10 papunkčiuose skiriama tik vieną kartą.“

1.14. Papildyti 911 punktu:

„911 . Tikslinės pašalpos, numatytos Aprašo 74.9 ir 74.10 papunkčiuose, skiriamos:

911.1. atsižvelgiant į savivaldybės finansines galimybes ir prašymo registracijos datą;

911.2. prašymai, kuriems nepakanka numatytų skirti lėšų einamaisiais metais, įrašomi į rezervinį sąrašą ir perkeliami į kitus metus;

911.3. kitais metais tikslinė pašalpa pirmiausia skiriama rezerviniam sąrašui;

911.4. tikslinė pašalpa pagal sąskaitą faktūrą (kitus išlaidas įrodančius dokumentus) pervedama paslaugą suteikusiai įmonei ar asmeniui, Aplinkotvarkos ir infrastruktūros skyriaus specialistams atlikus įrenginių apžiūrą jų pastatymo vietoje ir pateikus rekomendaciją apmokėti sąskaitą faktūrą (kitus išlaidas įrodančius dokumentus);

911.5. nustačius, kad Pareiškėjas pateikė neteisingus, melagingus duomenis ir dėl to nepagrįstai gavo tikslinę pašalpą, jos iš Pareiškėjo išieškomos Lietuvos Respublikos teisės aktų nustatyta tvarka;

911.6. Aprašo 74.9 papunktyje numatytu atveju pareiškėjas privalo per du mėnesius nuo tikslinės pašalpos paskutinio pervedimo prisijungti prie viešojo geriamojo vandens tiekėjo ir nuotekų tvarkytojo. Neprisijungus prie viešojo geriamojo vandens tiekėjo ir nuotekų tvarkytojo per du mėnesius, pareiškėjas privalo savivaldybei grąžinti pervestą tikslinės pašalpos sumą arba ji išieškoma Lietuvos Respublikos teisės aktų nustatyta tvarka.

1.15. Neteko galios nuo 2022-03-03

Papunkčio naikinimas:

Nr. 1-55, 2022-02-28, paskelbta TAR 2022-03-02, i. k. 2022-04185

1.16. Neteko galios nuo 2022-09-29

Papunkčio naikinimas:

Nr. 1-261, 2022-09-26, paskelbta TAR 2022-09-28, i. k. 2022-19645

1.17. Papildyti 1091 punktu:

„1091. jeigu vienam gyvenančiam ar bendrai gyvenantiems asmenims socialinė pašalpa Komisijos sprendimu buvo skirta nepinigine forma (į socialinę kortelę ar pervedant lėšas maitinimo paslaugas teikiančiai įmonei), gavus pareiškėjo prašymą apmokėti už komunalines paslaugas, prašymas dėl mokėjimo būdo pakeitimo Komisijoje nesvarstomas.“

2. Pripažinti netekusiu galios Marijampolės savivaldybės tarybos 2021 m. balandžio 26 d. sprendimo Nr. 1-142 „Dėl Marijampolės savivaldybės tarybos 2018 m. spalio 29 d. sprendimo Nr.1-304 „Dėl piniginės socialinės paramos teikimo nepasiturintiems Marijampolės savivaldybės gyventojams tvarkos aprašo patvirtinimo“ pakeitimo“ 1.9 ir 1.10 papunkčius.

Savivaldybės meras	Povilas Isoda

Pakeitimai:

1.

Marijampolės savivaldybės taryba, Sprendimas

Nr. 1-55, 2022-02-28, paskelbta TAR 2022-03-02, i. k. 2022-04185

Dėl Marijampolės savivaldybės tarybos 2018 m. spalio 29 d. sprendimo Nr. 1-304 "Dėl Piniginės socialinės paramos teikimo nepasiturintiems Marijampolės savivaldybės gyventojams tvarkos aprašo patvirtinimo“ pakeitimo

2.

Marijampolės savivaldybės taryba, Sprendimas

Nr. 1-261, 2022-09-26, paskelbta TAR 2022-09-28, i. k. 2022-19645

Dėl Marijampolės savivaldybės tarybos 2018 m. spalio 29 d. sprendimo Nr. 1-304 „Dėl Piniginės socialinės paramos teikimo nepasiturintiems Marijampolės savivaldybės gyventojams tvarkos aprašo patvirtinimo“ pakeitimo